cyanic-selkie/wikianc huggingface dataset:
קרב סטלינגרד
המערכה על דרכי הגישה לסטלינגרד
במשך למעלה משלושה שבועות הצליחה הארמייה השישית להתקדם 60–80 ק"מ בלבד, לעומת מאות ק"מ שגמאו כוחותיה בשבועיים הראשונים של מתקפת הקיץ הגרמנית. רק לקראת אמצע אוגוסט 1942 היא השלימה את כיבוש כמעט כל השטח ממערב לברך הגדולה של נהר הדון, למעט מספר ראשי גשר, שהוחזקו על ידי הצבא הסובייטי בגדה הדרומית של הנהר. ב-7 באוגוסט חידשה הארמייה השישית את המתקפה בגזרתה, לאחר שתוגברה ותוספקה מחדש. קורפוסי הפאנצר ה-14 וה-24, שכללו בשלב זה כ-350 טנקים מבצעיים, בסיוע שני קורפוסי רגלים, פתחו במתקפה מתמקדת נגד הכוחות הסובייטיים ממערב לנהר דון. בשעות הבוקר של ה-8 בחודש חברו זרועות המלקחיים הגרמניות באזור קלאץ, וטבעת הכיתור נסגרה סופית ב-9 בחודש, אך 4 מתוך 8 הדיוויזיות של הארמייה ה-62 ושרידי ארמיית הטנקים ה-1 (שני קורפוסי טנקים, שכללו בשלב זה רק כמה עשרות טנקים מבצעיים) לא נלכדו בתוכה והצליחו לסגת לגדה המזרחית של הדון, לאחר שספגו אבדות כבדות במהלך המתקפה הגרמנית. הכוחות הסובייטיים, שנלכדו בתוך הכיס שנוצר ממערב לקלאץ, כללו ארבע דיוויזיות רובאים, מספר גדודי טנקים עצמאיים, וחלק מיחידות הארטילריה של הארמייה ה-62. דיוויזיה נוספת (ה-112) נלכדה כשגבה אל הגדה המערבית של הדון, ורק חלק קטן מכוחה הצליח לצלוח את הנהר ולהגיע בשלום לגדה המזרחית. הכוחות שנלכדו בתוך כיס קלאץ ניסו להיחלץ מהכיתור הגרמני בקבוצות קטנות, והמשיכו ללחום בכיתור עד 12 באוגוסט, תוך שהם מרתקים כוחות גרמניים חזקים, אך רק חלק קטן מהם הצליחו לפרוץ את טבעת הכיתור. לפי יומן המבצעים של הפיקוד הגרמני העליון מ-12 באוגוסט, קבוצת ארמיות B דיווחה, שבמהלך חיסול הכיס הסובייטי נפלו 35 אלף חיילים סובייטיים בשבי, ו-270 טנקים ו-560 תותחים מכל הסוגים הושמדו או נלקחו שלל. אולם נראה שמספרים אלה היו מוגזמים ביותר, משום שהכוחות הסובייטיים שכותרו בתוך הכיס כללו בסך הכל כ-28 אלף חיילים וכ-60 טנקים.
לאחר חיסול ראש הגשר, שהחזיקה הארמייה ה-62 בגדה המערבית של הדון, והשמדת הכוחות הסובייטיים, שכותרו בכיס קלאץ, התפנתה הארמייה השישית לעסוק בחיסול המאחז הסובייטי האחרון שנותר ממערב לנהר דון. מאחז זה הוחזק על ידי ארמיית הטנקים הרביעית, שכללה בשלב זה פחות מ-40 אלף חיילים וכמה עשרות כלי רכב משוריינים, בחלק הצפוני של הברך הגדולה של הדון. פאולוס ארגן מחדש את כוחותיו וב-15 באוגוסט פתח במתקפה גדולה, בהשתתפות שלוש מהקורפוסים שלו (קורפוס הפאנצר ה-14 והקורפוסים ה-8 וה-11) על ראש הגשר הסובייטי. הכוחות הגרמניים, שנהנו מעדיפות גדולה בכוח אדם ובשריון על הצד הסובייטי, ומסיוע אווירי מאסיבי, לא התקשו לדחוק לאחור את הכוחות המדולדלים של ארמיית הטנקים ה-4. עד תום היום הראשון למתקפה הם הצליחו לפצל לשניים את ראש הגשר הסובייטי ולצמצם מאוד את שטחו. פיקוד חזית סטלינגרד ניסה להזרים כוחות חזקים מארמיית המשמר הראשונה לראש הגשר, כדי לסייע בבלימת המתקפה הגרמנית ולעבור להתקפת נגד, אך אחר את המועד. עד 17 באוגוסט חוסל ראש הגשר הסובייטי כמעט לחלוטין, אם כי הסובייטים עדיין החזיקו בראש גשר קטן מדרום לדון באזור קרימנסקאיה. רוב הכוחות שהחזיקו בראש הגשר נאלצו לסגת לגדה המזרחית של הדון, לאחר שספגו אבדות כבדות, כולל מספר רב של שבויים ונעדרים (הגרמנים טענו שלקחו כמעט 13 אלף שבויים במהלך המבצע לחיסול ראש הגשר). ארמיית הטנקים הרביעית חדלה להתקיים ככוח לוחם.
המערכה על האזור התעשייתי של סטלינגרד
ב-27 בספטמבר חידשו הגרמנים את המתקפה על סטלינגרד, והפעם ריכזו את עיקר מאמציהם בכיבוש חלקה הצפוני התעשייתי של סטלינגרד, שכלל שלושה מפעלי תעשייה גדולים ("אוקטובר האדום", "באריקדות", ומפעל הטרקטורים), מספר מפעלים קטנים יותר (מפעל "סיליקט", המפעל הכימי "לאזור", מפעל הלבנים ועוד) ושיכוני הפועלים הצמודים אליהם. למרות התנגדות הגבורה של המגינים הסובייטיים, הצליחו הגרמנים להתקדם בהדרגה, בסיוע אלפי גיחות יומיות של הלופטוואפה. המתקפה הגרמנית נמשכה כמעט ללא הפוגה במשך 11 יום. הגרמנים הצליחו להשתלט על מרבית שטח שיכוני הפועלים והארמייה ה-62 נדחקה לאחור כמעט עד למפעלים עצמם, שם נבלמה בסופו של דבר המתקפה הגרמנית. באזור גבעת מאמייב המשיכו להתנהל קרבות אכזריים כל העת. הכוחות הסובייטיים איבדו את השליטה על פסגת הגבעה, אך גם הגרמנים לא הצליחו להתבסס עליה, והיא נותרה שטח הפקר בין הצדדים היריבים.
מהצד השני, גם התעמולה הסובייטית העניקה להגנה על סטלינגרד חשיבות, שעלתה בהרבה על חשיבותה המעשית. היא טיפחה את מיתוס הגבורה של מגני סטלינגרד, והפכה את העיר לסמל העמידה הסובייטית מול גרמניה הנאצית, עובדה שהעניקה חשיבות עצומה ליכולתה של הארמייה ה-62 לשמור על דריסת רגל בחורבות העיר. עם זאת, הפיקוד הסובייטי העליון נהג חסכנות רבה בהזרמת תגבורות ולעיתים אף בהקצאת תחמושת לארמייה ה-62 (למרות מחאות נמרצות מצד פיקוד הארמייה). כוחה של הארמייה לא עלה על 54 אלף חיילים בשום שלב של הקרב בתוך העיר. הפיקוד הסובייטי ייחס חשיבות להמשך האחיזה בסטלינגרד, בעיקר משום שהיא ריתקה את יחידות העילית הגרמניות למערכה בתוך העיר ובסביבתה הקרובה, ובכך אפשרה לפיקוד הסובייטי לרכז בחשאי כוחות עתודה גדולים לצורך התקפת נגד גדולה על האגפים של קבוצת ארמיות B.
ניסיון החילוץ של מאנשטיין (מבצע סערת חורף)
הפיקוד הסובייטי הגיב במהירות למתקפה הגרמנית החדשה. הסטאבקה דחתה את מועד המבצע המתוכנן לחיסול כיס סטלינגרד, ושינתה את יעדיו של מבצע סטורן (שנועד להתחיל ב-16 בדצמבר), כדי לשחרר כוחות לתיגבור הכוחות הסובייטיים, שניצבו מול ארמיית הפאנצר הרביעית. ב-13 בדצמבר נעתר סטלין לבקשת אנדריי יריומנקו מפקד חזית סטלינגרד ואלכסנדר ואסילבסקי, נציג הסטאבקה באזור סטלינגרד, להעביר את ארמיית המשמר השנייה הרעננה, שכללה 6 דיוויזיות רגלים וקורפוס ממוכן אחד (כ-90 אלף חיילים), תחת פיקודו, כדי לסייע בבלימת המתקפה הגרמנית. הארמייה נאלצה לעבור מרחק של למעלה מ-180 ק"מ מהעבר המזרחי של הוולגה בתנאי מזג אוויר קשים כדי להגיע ליעדה, והגעתה התעכבה למשך מספר ימים קריטיים. באותו יום הורה יריומנקו לקורפוס הממוכן ה-4 ולדיוויזיה ה-187 מארמיית ההלם החמישית, וכן לקורפוס הממוכן ה-13 מעתודת החזית, לנוע דרומה במטרה להנחית התקפת נגד על כוחות החלוץ הגרמניים.
חיסול הכוחות הגרמניים בכיס סטלינגרד
בפרק הזמן שחלף בין השלמת כיתור הארמייה ה-6 (23 בנובמבר) לבין פתיחת המתקפה הסובייטית הסופית על כיס סטלינגרד (10 בינואר 1943) נספו לפחות 50 אלף חיילים בתוך הכיס, בנוסף לעשרות אלפי פצועים שפונו בדרך האוויר רובם הגדול מצאו את מותם כתוצאה משילוב קטלני של תת-תזונה, מחלות וחשיפה לקור. כאשר נפתחה לבסוף המתקפה הסובייטית הסופית, מרבית החיילים הגרמנים שנותרו בחיים היו במצב גופני קשה.
ואליד חוסיין
מעצר וכליאה
לאחר שהמודיעין של הרשות הפלסטינית עקב אחר חוסיין במשך מספר שבועות, הוא נעצר ב-31 באוקטובר 2010, בשעה שישב באינטרנט הקפה. בנובמבר 2010 הגישה סוכנות הידיעות מען דיווחה על מעצרו של "בלוגר שנוי במחלוקת שפרסם פרסומים המעליבים את האסלאם בפייסבוק".
ברית (מקרא)
הברית עם יצחק
הברית האברהמית של יצחק לא נכללה לכל צאצאי יצחק. מיצחק הברית הועברה ליעקב ומיעקב הברית עברה ליוסף ומשם לבנו אפרים, כך שבעוד שנובא שהמשיח יבוא מיהודה בן יעקב, כלומר העם היהודי נשאר עם בנו של אפרים. עם זאת, אנשי אפרים הובסו על ידי האשורים ב־722 לפנה״ס והוגלו בסיסטמטיות בתוך האימפריה האשורית, כך שזהותם המודרנית אבדה. קבוצות רבות ניסו להזדהות כבני אפרים. עם זאת, רבות מקבוצות אלו באמריקה, בריטניה ואוסטרליה אינן מתאימות למיקום המצוין בברית האברהמית.
הברית עם דוד
ברית נוספת המוזכרת פעמים רבות בתנ"ך היא הברית שכורת אלוהים עם דוד המלך. (שמ"ב ז', דבה"י א' יז'). דוד רואה לנכון לבנות בית לה', ומקבל הבטחה וברית שה' יבנה בית לדוד. הברית הזאת נמסרת על ידי נתן הנביא, אשר פעל בתקופת דוד המלך. אלוהים מבטיח לדוד שהוא יכרית את אויביו מלפניו, שהוא יקים לו זרע אשר יבנה בית לה'. אותו זרע יקבל מלכות עולם, הוא יהיה לה' לבן וה' יהיה לו לאב (דבה"י א' יז' 12–13). ברית זאת מוזכרת פעמים רבות במזמורי תהילים.
יצחק רשקובסקי
ביוגרפיה
בעשור השני של המאה ה-21 מנגן רשקובסקי בכינור "Giovanni Francesco Pressenda" שנוצר בשנת 1831, אותו קיבל בהשאלה מ-Elderberry Foundation.
ת'וריא א-שאווי
כטייסת
בשנת 1950, א-שאווי ואביה נסעו במונית וראו את שדה התעופה טיט מלאל שהצבא הצרפתי בנה סמוך לקזבלנקה אחרי מלחמת העולם השנייה לצורך אימון הטייסים הצרפתים. מגיל צעיר, א-שאווי נמשכה לעולם התעופה ורצתה ללמוד לטוס, אך כנערה במרוקו - לא היה לה סיכוי להתקבל לקורס טיס. בשנת 1948, אביה, שהיה חלוץ בקידום התיאטרון המרוקאי, קיבל הזדמנות לשחק בתפקיד ראשי בסרט הצרפתי 'La Septième Porte' לצד השחקנים הצרפתים ז'ורז' מרשל  ומריה קסרס. גם ת'וריא, שהספיקה לגלם מספר תפקידים קטנים בהפקות תיאטרון של אביה, שיחקה בסרט זה. קרבה זו לצרפתים איפשרה לא-שאווי להגשים את חלומה. א-שאווי ואביה הגיעו לשדה התעופה ועבדלוואד ביקש לרשום את בתו לקורס טיס. הקצין סבר כי א-שאווי לא תשרוד שבוע אולם הסכים לתת לה הזדמנות. במהלך לימודיה, הפגינה א-שאווי יכולות טכניות מרשימות ועמדה בכל מטלות הקורס. לאחר שנה, ב-17 באוקטובר 1951, חודשיים לפני שמלאו לה 16 שנה, א-שאווי קיבלה רישיון טיס והפכה לטייסת הראשונה בהיסטוריה של מרוקו. אירוע זה זכה לסיקור תקשורתי בכל רחבי העולם, וא-שאווי זכתה לברכות מארגוני נשים אף קיבלה תמונה חתומה מהטייסת הצרפתייה ז'קלין אוריאול (כלתו של נשיא צרפת, וינסנט אוריאול ). סולטן מרוקו, מוחמד החמישי, הזמין אותה לארמונו וברך אותה על הישגיה.
איי פאי
מקור השם
שם האי, בדומה לשמות איים אחרים בארכיפלג, שנקראו על שם אותיות באלפבית היווני.
ג'ורג' ברצי
ביוגרפיה
הוא נלקח לשירות העבודה (עבודות כפייה לגברים יהודים עבור הצבא ההונגרי) באוקטובר 1942 ועבד עבודות כפייה בשך שנתיים במחנה עבודה ליד גבול רומניה. בסביבות יוני 1944 הוא וחמש מאות מחבריו נשלחו ברכבת למחנה ריכוז בגרמניה. הרכבת שלהם עצרה בקלטי פאייאודבר, בתחנה הרכבת המזרחית בבודפשט. שם נמלטו השומרים שלהם כדי להסתתר לאחר ששמעו צפירה, הוא ניצל חוסר תשומת לבם של השומריו שברחו כאמור כששמעו סירנה שבישרה על התקפה אווירית של בעלות הברית. ברצי הצליח להמלט עם כמה אחרים. הוא פעל בבודפשט במסגרת המחתרת החלוצית בהונגריה בתקופת השואה או במסגרת מחתרתית אחרת עד סוף מלחמת העולם השנייה. בין היתר, באישורו של קרל לוץ, ייצר וסיפק ליהודים תעודות לידה מזויפות כוזבות ואישורים שונים נוספים. הוא איבד את סבו וסבתו במהלך המלחמה, אך אמו שרדה.
עונת 1993/1994 בליגה האירופית של פיב"א
העונה הסתיימה בניצחון של חובנטוד בדאלונה, בפעם הראשונה בתולדות המועדון.
מהלך התחרות
בשלבים המוקדמים נקבעו 12 עולות לבית הגמר.
בה"ד חיל הים
תפקידי הבסיס
הבסיס אחראי להכשרתם של כלל חיילי חיל הים, מלבד לוחמי שייטת 13,לוחמי ילת״ם ומספר מקצועות כלליים הנלמדים בבסיס הדרכה אחרים (לדוגמה, חובשים). בין ההכשרות נמנים הכשרות ללוחמי ספינות הטילים והדבורות, על כלל מקצועותיהם (כ-20 קורסים שונים), בק"ש, טכנאים כלליים של החיל (כ-30 מקצועות שונים), לוחמי הצוללות, קורסים מקצועיים לנגדים ועוד מגוון תפקידים כלליים. הבסיס משמש גם כבסיס טירונות לחיל הים, ורוב חיילי החיל עוברים טירונות בו. בנוסף המהפך למקצועות החיילים בבה"ד נמצא גם בית הספר לחובלים, בית הספר לחובלים מכשיר קצינים שיפקדו בספינות, על הכשרתם הפיקודית והמקצועית. בית הספר לחובלים, יחד עם בית הספר לטיסה, הם המקומות היחידים בצבא המכשירים קצינים מלבד בה"ד 1. בבית הספר לפיקוד ימי מתקדם נערכים גם ההכשרות המשלימות לחובלים, כמו קורס מפקד מחלקה, או מפקד דבורה.
אגם צ'פלה
אגם צ'פלה (בספרדית: Lago de Chapala) הוא אגם המים המתוקים הגדול ביותר במקסיקו. הוא נמצא בגבול שבין מדינת חליסקו לבין מדינת מיצ'ואקאן.
גאוגרפיה
גוודלחרה, הסתמכה על אגם צ'פלה כמקור עיקרי למים מאז שנות ה-50. זמן קצר לאחר מכן וכתוצאה של מספר שנים שחונות, ירד מפלס המים באגם בצורה משמעותית. מפלס המים התאושש בשנת 1979 אך שוב החל לרדת, בגלל צריכה עירונית שגדלה משמעותית.
תלמי השמיני
תקופת שלטונו השנייה
תלמי השמיני השאיר את השלטון לאשתו ולאחד מבניו לפי בחירתה. היא רצתה שבנה הצעיר שמלך לאחר מכן כתלמי העשירי יהיה שותף לה לשלטון, אבל אנשי אלכסנדרי העדיפו את בנה הבכור תלמי העשירי שהיה מושל קפריסין. באי רצון היא נענתה לדרישה.
חיים שמשון (הרברט) גולדשטיין
חייו
ב-1917 היה ממייסדי המרכז הקהילתי היהודי, ברחוב 116 מערב 37 בהארלם, והיה שותף בפיתוח הקהילה סביב בית הכנסת. בהמשך, התפתחו סביב הקהילה מוסדות נוספות, דוגמת אולם התעמלות, בריכה אולימפית ומועדונים חברתיים. בשיאו שירת המרכז כ-3,000 איש מדי יום (בהמשך הוכר כ"מרכז הקהילתי היהודי של ווסט סייד"). ב-1921 היה אמור לרשת את מקומו של הרב ד"ר פריירה מנדס כרב קהילת שארית ישראל, בית הכנסת העתיק ביותר באמריקה, אולם המינוי לא יצא אל הפועל.
מרי, מלכת הסקוטים (סרט, 2018)
תקציר עלילה
אחרי מותו של דרנלי, מרי נאלצת לברוח ללא הילד שלה. בות'וול אומר לה שהמועצה החליטה שהיא חייבת להתחתן מיד עם סקוטי, והיא מסכימה לכך בהיסוס. זה גורם לנוקס להטיף לסקוטים ולכנות את מרי "פרוצה" שגרמה למותו של בעלה. מוריי ואנשי החצר דורשים ממנה שתוותר על כס המלוכה. על אף התנגדותה, בסופו של דבר מרי מוותרת על הכתר ובורחת לאנגליה.
ציטוביאן
ציטוביאן (, טִיטוּבֶנְאַי. בניב מקומי (דיאלקט זאמוטי): טִיטוֹבֶנַה) היא עיירה במחוז משנה קלם שבמחוז שאולאי במרכז-צפון ליטא. העיירה שוכנת על גדות נהר הדוביסה.
אליעזר דגן ניהל את ענייני הקהילה היהודית בעיר ויסד בה ב-1922 את הבנק העממי היהודי.
ארנדו
היסטוריה
בשנים 1931–1932, עקב השפעות המשבר הכלכלי העולמי, אירעו במפעל ההנעלה הגדול בארנדו גלי פיטורים שהובילו לעימותים. המשמר האזרחי הספרדי ירה למוות ב־11 בני אדם שהתפרעו.
כלכלה
כלכלת ארנדו מתבססת בעיקר על ההנעלה, ומסיבה זו היא מכונה "עיר ההנעלה". בנוסף, בעיר שוכן מוזיאון להנעלה. כמו כן, בעיירה קיימים בית בד, יקבים ומפעלים לגומי, לקרטון ולרהיטים. גם החקלאות מהווה מרכיב חשוב בכלכלת ארנדו – באזור מגודלים בעיקר זיתים וגפנים.
אפרים מזרחי
אפרים מזרחי (1897 – 8 באוגוסט 1961) היה ראש המועצה המקומית של עפולה.
ההומוסקסואלים (דיווחי CBS)
ההומוסקסואלים (באנגלית: The Homosexuals) הוא פרק משנת 1967 בסדרת הטלוויזיה התיעודית דיווחי CBS (במקור: CBS Reports). השידור, שארך כשעה, כלל דיון במספר נושאים הקשורים להומוסקסואליות ולהומוסקסואלים. מייק וואלאס הנחה את הפרק, אשר שודר ב-7 במרץ 1967. אומנם היה זה הסרט התיעודי הראשון המשודר ברשת שידור אמריקאית, אשר מתמודד עם נושא ההומוסקסואליות, אך לא היה זה השידור הטלוויזיוני הראשון בארצות הברית בנושא זה. השידור הראשון היה סרט תיעודי בשם The Rejected אשר הופק ושודר בשנת 1961 בערוץ KQED, תחנת טלוויזיה מקומית ציבורית בסן פרנסיסקו.
הפקה
לאחר סיום העריכה הראשונית של הסרט, פיטרס פנה אל מייק וואלאס וביקש ממנו להנחות את התוכנית בת השעה. בתחילה, וואלאס לא שש לעשות זאת אולם לאחר שצפה בתוכנית הסכים לכך בהתלהבות. למרות התלהבותו, הערותיו של וואלאס היו פוגעניות כלפי הומוסקסואלים.
נאהה
הידרולוגיה
אגן הניקוז של הנהר משתרע על שטח של כ-4,067 קמ"ר. בשל אגן הניקוז הגדול יחסית בהשוואה לאורכו של הנהר, שיטפונות יכולים להתרחש לאורך חלקי המסלול האמצעיים והתחתונים שלו בתוך שעות ספורות בלבד, אולם הם בדרך כלל נעלמים במהירות שבה הופיעו. בשנים 1993 ו-1995 נמדדה בבאד קרויצנך זרימה של יותר מ-1,000 מ"ק לשנייה ויותר מ-1,300 מ"ק לשנייה בשפך הנהר אל הריין.
מרסל נגוין
מרסל נגוין (בגרמנית: Marcel Nguyen; נהגה: מַרסֶל נוּיִן; נולד ב-8 בנובמבר 1987) הוא מתעמל גרמני. הוא סגן אלוף האולימפי בקרב-רב ובתרגיל מקבילים (לונדון 2012) פעמיים אלוף אירופה (ברלין 2011 ומונפלייה 2012) במקבילים.
פאר טסי
2014 - אלבום שני
בחודש מאי, הוציא טסי את הסינגל הראשון מאלבומו השני "רוקד עם הכאב". ב-14 ביולי הוציא את הסינגל השני מהאלבום, "אל תהיי עצובה", לפרויקט של שרים לשמשון. ב-9 באוגוסט הוציא את הסינגל "דינה דינה".
קולות הלב
קולות לב נוספים
היצרות המסתם הצניפי יכולה להיות מלווה בקול הנקרא צליל הפתיחה (opening snap) אשר מתרחש זמן קצר מאוד לאחר סגירת מסתם אבי העורקים. המרחק בין הקול השני לבין צליל הפתיחה עומד ביחס הפוך למפל הלחץ הקיים בין העלייה לחדר. ככל שעלי המסתם עוברים הסתיידות כך קול זה יורד בעוצמתו.
בצקת מקולרית על רקע סוכרת
אבחון עצמי מוקדם לחשד למחלה יכול להיעשות באמצעות אמצעי פשוט כדוגמת לוח אמסלר, שהוא למעשה רשת פסים שתי וערב עם נקודת פיקסציה שחורה במרכז בה מתמקדים. המלצת הרופאים היא לבצע בדיקה זו, גם שלא עולה חשד למחלה, על מנת לאבחנה מוקדם ככל האפשר.
מבצע גראפל
הניסויים
בספטמבר ואוקטובר 1957, במקביל למבצע גראפל, נערך במרלינגה (Maralinga) שבאוסטרליה מבצע אנטלר (Antler) - שלושה ניסויים שנועדו לבדיקת מרכיבים של פצצות המימן. הושגה בהם עוצמה של 930 טון עד 26.6 קילוטון.
פראנס דה ואל
קריירה
המחקר על יכולתם המולדת של פרימטים לאמפתיה הובילה את דה ואל למסקנה שהן בקרב הקופים הגדולים והן בקרב בני האדם קיימות אמפתיה ושיתוף פעולה, במינונים שונים אך בלא הבדל איכותי אלא רק כמותי. את דעתו ממחיש הציטוט הבא, מתוך עידן האמפתיה (The Age of Empathy):
נעילת דלת בפני לווים
הסבר למהות המשפט
הרב יהושע ויצמן מביא הסבר לטעם 'שלא תנעול דלת בפני לווים', בעניין דיני ממונות:
אל תלחצי, אני בדרך
עלילת הסרט
כאשר הגיע פיטר אל שדה התעופה בלימוזינה, הוא פוגש את אית'ן טרמבליי (זאק גליפיאנאקיס). אית'ן החזיק בידו את כלבו - סאני. כאשר עבר פיטר בבדיקות הביטחוניות, ראו שבתוך המזוודה שלו היו חומרי סמים ומריחואנה, דבר שבעקבותיו הוא הבין שהמזוודה שברשותו היא לא שלו, אלא של אית'ן. על המטוס, במחלקה הראשונה, אית'ן התיישב מאחורי פיטר והם התחילו לדבר. פיטר אמר לאית'ן שהם התבלבלו במזוודות שלהם, ושכל המזוודה שלו מלאה במריחואנה. אית'ן אמר לפיטר שזוהי מריחואנה רפואית. לאחר שפיטר השתמש במילים "טרור" ו"הפצצה" בטעות, הוא נורה על ידי קצין הביטחון ברובה כדורי גומי, ונכנס לתוך רשימת מסורבי הטיסה. לכן, פיטר ואית'ן נאלצו לצאת מן המטוס לפני המראתו.
לאחר שנחקר על ידי אנשי הביטחון, פיטר גילה שהוא נמצא ברשימת מסורבי הטיסה ושהוא יצטרך למצוא דרך אחרת להגיע לקליפורניה. אחרי שהבין שהוא השאיר את ארנקו על המטוס, ושהמטוס כבר המריא, פיטר הסכים בחוסר רצון לנסוע עם אית'ן, מסומם, מעצבן, אבל עם כוונות טובות, שחקן שאפתן שמקווה לעשות את זה בהוליווד, ללוס אנג'לס. אית'ן היה בדרכו להוליווד עם כלבו סאני לאחר הלווייתו של אביו, והוא נשא איתו את האפר של אביו בצנצנת קפה. לאחר נסיעה בה הכירו אחד את השני, עצר אית'ן בברמינגהם, אלבמה, כדי שיוכל לרכוש מריחואנה. פיטר ואית'ן הבינו שיש להם רק 60 דולרים במזומן. פיטר החליט לבקש מאשתו שתעביר לו כסף. מאחר שלא היו לו כל המסמכים המזהים שצריך כדי שתוכל להעביר אליו כסף, פיטר אמר לאשתו להעביר את הכסף אל השם הבדוי של אית'ן.
ג'ון ויטפילד
הפריצה הגדולה של ויטפילד הייתה ב-1953, כששיחקה בתפקיד הראשי בקומדיה הרדיופונית "Take It From Here". בהמשך התחילה להופיע בטלוויזיה בין השאר עם הקומיקאי טוני הנקוק. ב-1966 שיחקה ויטפילד בתפקיד הראשי בסיטקום "Beggar My Neighbour" במשך שלוש עונות. היא גם הייתה בצוות השחקנים של סדרת סרטי "Carry On".
הצלחה בטלוויזיה
ב-1971 הקליטה ויטפילד יחד עם פרנקי האוורד גרסת כיסוי קומית לשיר "Je t'aime... moi non plus" שהתפרסם בביצועם של ג'יין בירקין וסרז' גינסבורג.
מ-1990 והלאה
ב-1994 הוענק לוויטפילד פרס מפעל חיים מטעם פרסי הקומדיה הבריטית. ב-1998 קיבלה תואר מפקדת מסדר האימפריה הבריטית (CBE). בשנת 2000 יצאה לאור האוטוביוגרפיה של "And June Whitfield" שכתבה בעזרתו של כריסטופר דאגלס. ב-2001 השתתפה בשעשועון "Lily Savage's Blankety Blank". מאז שנת 2000 הופיעה ויטפילד בסדרות "The Royal", "רציחות במידסומר", "מיס מארפל", "תחבולות חדשות", וב"בערוב ימי היין" שאליו הצטרפה ב-2005. ב-2007 הופיעה ויטפילד בהפקה "On the Town" של האופרה האנגלית הלאומית שהועלתה בווסט אנד בלונדון. בנובמבר 2007 שיחקה ב"הדשא ירוק יותר", ספין-אוף של הסיטקום "על שוטים ואנשים", בדמות אמה של מרלין. ב-2008 הופיעה ויטפיד בפרק בדרמה הרפואית של ITV "רחוב הארלי". ב-2009 שיחקה בתפקיד אורח בסדרה "קינגדום", וכן הוציאה לאור גרסה מעודכנת של האוטוביוגרפיה שלה "At a Glance ... An Absolutely Fabulous Life".
פריאון
פְֿרִיאוֹן הוא גז בעל הסימון הכימי CCl2F2, המוכר גם בשם די-כלורו-די-פלואורו-מתאן. בעבר עיקר השימוש בגז זה היה במערכות מיזוג אוויר (פריאון 12), תרסיסים ומקררים. עקב השפעתו המזיקה לשכבת האוזון, נאסר השימוש בגז הפריאון במדינות מפותחות והשימוש בו מופחת בהדרגה במדינות מתפתחות.
ירמיהו (סרט)
הפקה
הסרט צולם במרוקו.
מוזיאון כפר סבא
המוזיאון פועל רבות למען שימור מבנים ישנים בכפר סבא ולחינוך הדור הצעיר באמצעות העברת סדנאות חינוכיות לתלמידים.
הקמת המוזיאון ופעילותו בשנות השמונים
המוזיאון נוסד על ידי ד"ר איתן איילון בשנת 1978 בעקבות גל של פעילות ארכאולוגית שהתרחש בכפר סבא בשנות השבעים. אתר קריית ספיר בכפר סבא נבחר להיות מיקום המוזיאון בגלל ממצאים חשובים שהתגלו באזור, הקשורים לחקר ההיסטוריה והאדם הקדמון. את האידאולוגיה של המוזיאון, שמתמקדת בהעברת ידע אודות כפר סבא לצעירים, יצרו מקימי המוזיאון בתחילת שנות השמונים. בתוכנית המקורית נקבע שבמוזיאון תופעל תוכנית חינוכית בנושאים הקשורים בארכאולוגיה, כאשר סדר היום של המוזיאון נקבע כך שבשעות הבוקר יינתנו במוזיאון שעורים וסקירות לתלמידי בית הספר, בשעות אחר הצהרים המוזיאון יהיה פתוח למבקרים, ובנוסף יתקיים חוג לארכאולוגיה תאורטית לנוער. עוד היה מתוכנן שתערוכות מתחלפות יתקיימו בשיתוף עם אוניברסיטת תל אביב. בעקבות חוסר תקציב, תוכניות אלו לא יצאו לפועל.
האשליה (מחזה)
מערכה שנייה
בתחילת המערכה השנייה, אלקנדר ופרידמון מתבוננים במתקנו של הקוסם ורואים את קלינדור ואדונו מטמור. קלינדור מאזין למטמור מתרברב בהישגיו האדירים בעודו ממתין לבואה של איזבל, שמופיעה מלווה במשרתת שלה. קלינדור ומטמור מתחבאים; ואדרסט ניגש לאיזבל. היא מסרבת לו, אבל הדבר אינו מונע ממנו מלבקש מאביה את ידה. אחרי שהוא עוזב, מטמור וקלינדור יוצאים ממחבואם ומטמור עוזב כשמגיע שליח ומודיע לו שיש לו עניינים דחופים במקום אחר. איזבל נותרת לבדה עם קלינדור ואומרת לו שהיא אוהבת אותו. היא בורחת כשאדרסט שב. גם קלינדור עוזב, ואדרסט מתחיל לחשוד שקלינדור הוא יריבו. ליז, המשרתת שלאיזבל, מספרת לאדרסט שעליו ללכת ולרגל אחרי שניהם. כשהיא נותרת לבדה, ליז חושפת שהיא מאוהבת בקלינדור ומקווה לנקום בגבירתה כיוון שהיא סירבה לאדרסט. אלקנדר מנסה להבטיח לפרידמון שבנו חי ובריא.
"תיאטרון העולם"
המבנה המורכב של המחזה, מבוסס על מיז-אנ-אבים והמחזה מכוון לבלבל את הקורא. משחק האשליות נמצא ברעיון מסגנון הבארוק שהחיים הם תיאטרון; וקורניי מנצל את הרעיון בכך שהוא מערבב את החיים האמיתיים של קלינדור בתפקיד אותו הוא משחק. התחפשות ושינוי זהות הם מרכיבים מסגנון הבארוק בהם המחזה משתמש. ניתן לפרש את המערה כמטפורה לתיאטרון ולצופים.
התעלמות משלוש האחדויות
"האשליה" נכתב בתקופת המעבר מעידן הבארוק לעידן הנאו-קלאסי וניתן לראות בזאת הן כמחווה לתיאטרון הבארוק ואולי גם כסאטירה עליו.
פוסאקו שיגנובו
הצבא האדום היפני
פוסאקו שיגנובו נשארה במזרח התיכון במשך 30 שנה. ההגירה שלה התבססה על רעיונות של סולידריות מהפכנית בין‏־לאומית, לפיהם תנועות מהפכניות מכל העולם צריכות לשתף פעולה על מנת להוביל בסופו של דבר מהפכה קומוניסטית עולמית. מטרתה העיקרית בזמן שהותה במזרח התיכון הייתה לתמוך במאבק הפלסטיני. בתחילה היא הצטרפה לחזית העממית לשחרור פלסטין, אך בהמשך הצבא האדום היפני הפך לארגון עצמאי. במספר מכתביה היא מציינת שמטרתה הייתה "לגבש ברית מהפכנית בין לאומית נגד האימפרליסטים של העולם".
פנתר (כטב"ם)
מפרט
הכטב"ם טקטי נושא מטע"ד מטיפוס (Mini-POP (Plug-in Optronic Payload, אף הוא מתוצרת התעשייה האווירית לישראל. מטע"ד זה כולל מצלמה עם ערוץ יום ולילה, וכן סמן לייזר.את הפנתר ניתן להביא לשטח ולהרכיב אותו לפעולה מהירה והוא נשלט על ידי שני אנשים מקרון פיקוד. כמו הפנתר, המיני פנתר נשלט על ידי שני מפעילים אך זה נעשה על ידי מחשב נישא, ללא תלות בקרון שליטה.
אזור התעשייה כפר סבא
פארק עסקים 50
הפארק, אשר נכון לשנת 2017 הנמצא עדיין בבניה, מתפרש על כ-600 דונם, והוא ממוקם סמוך לכביש 6 ו-5504, דבר המאפשר נגישות גדולה לצירי התחבורה המרכזיים בכל שעות היממה.
נסיכות הבוחר מפפאלץ
נסיכות הבוחר מפפאלץ (בגרמנית: Kurfürstentum Pfalz), הייתה אחת מנסיכויות הבוחר באימפריה הרומית הקדושה ששודרגה בשנת 1326 מרוזנות הפפאלץ שעל הריין.
ז'אן דה לה פונטן
יצירות
"זהו ספר המשלים השני שאני מציג בפני הציבור. עליי להודות שבחלקו הגדול נכתב בהשראתו של החכם ההודי פילפה." ז'אן דה לה פונטן, הקדמה לאוסף המשלים השני (1678).
דניאל לפין
חייו
משנת 2020 משמש כתסריטאי ראשי בעונות האיחוד של "זהו זה!" בערוץ כאן 11.
סן-נאזר
המאה ה-19 עד אמצע המאה ה-20
סן-נאזר עברה התפתחות מואצת במאה ה-19, במהלכה גדלה האוכלוסייה בעיר פי עשרה, בקירוב. בתחילת המאה ה-19 הוחל בפיתוח הנמל שבמקום, ולשם כך נסללה דרך טובה יותר. ב-1835 נבנה במקום שובר גלים ובקצהו מגדלור. בהמשך, מ-1856, נבנו בנמל אגנים ומעגנים שונים. שימוש נפוץ לנמל היה פריקת סחורה מאוניות המגיעות מן הים הפתוח, על מנת להעבירן בדוברות במעלה הלואר, בכלל, ולננט בפרט. פיתוח העיירה, שהפכה כעת לעיר, הביא ב-1857 לחיבורה באמצעות מסילת ברזל לננט. בשנת 1862 הייתה סן-נאזר נקודת החיבור של קו הטלגרף מצרפת לדרום אמריקה. כמו כן הוקמו באותה שנה בעיר מתקנים לבניית אוניות, הראשונים בצרפת בהם נבנתה שלדת האונייה ממתכת. בסוף המאה ה-19 נחשבה העיר ל'אדומה', בשל תנועות פועלים חזקות ואקטיביות אשר פעלו בה. במלחמת העולם הראשונה שימשה סן-נאזר נמל חשוב ביותר למדינות ההסכמה, במיוחד לגייסות האמריקניים אשר הצטרפו למלחמה לקראת סופה. בין מלחמות העולם נבנה בעיר המבדוק היבש הגדול בעולם באותו זמן, ובנייתו הסתיימה ב-1932. בין היתר, נבנתה בסן-נאזר, באותה תקופה, ה'נורמנדי' (Normandie), אחת מספינות הנוסעים הגדולות בעולם.
לקריאה נוספת
צרפתית:
תעשיית סייבר בישראל
פעילות בולטת בתחום הסייבר ההתקפי
באמצעי התקשורת נמתחה ביקורת על שמוצרי סייבר התקפי מיוצאים מישראל גם למדינות העושות בהם שימוש לא ראוי, כגון מעקב אחר עיתונאים וראשי אופוזיציה.
להציל את מיסטר בנקס
דיוק היסטורי
לאורך רוב הסרט נראה שדיסני צריך לשכנע את טרוורס לחתום על הענקת זכויות ההסרטה, עד לסצנה שבה הוא מצליח בסופו של דבר. למעשה, דיסני הבטיח לעצמו את הזכויות - בכפוף לאישורה של טרוורס לתסריט - כבר כשהגיעה לעבוד עם צוות ההפקה. דיסני עצמו היה בחופשה במהלך חלק מימי העבודה על התסריט, והסצנות שהציגו אותו בסרט התבססו על מכתבים, מברקים ושיחות טלפון בינו לבין טרוורס.
גרמניה באירוויזיון 2008
Wer singt für Deutschland?
תחרות הגמר הלאומית לבחירת הנציג של גרמניה לאירוויזיון 2008 נקראה "Wer singt für Deutschland?". התחרות נערכה בהמבורג והונחתה על ידי תומאס הרמנס.
דרגות הכוחות המזוינים של אוסטרליה
דרגות הכוחות המזוינים של אוסטרליה הן כל הדרגות בהיררכיה הצבאית אשר מתקימות כיום בקרב שלוש הזרועות של הכוחות המזוינים.
יוסף אבן עזרא
תולדותיו
יעקב שפיגל כותב שאף שהיה עצמאי בדרך לימודו, במה שנוגע לפסיקת ההלכה ביטל דעתו מפני דעת קודמיו.
בנוסף לכך חיבר את ספר "משא מלך" על הלכות מיסים, וכן תשובות רבות שיצאו לאור בשנת תשמ"ט בהוצאת יד הרב נסים.
לודוויג, דוכס וירטמברג
ביוגרפיה
ברוב חייו חי לודוויג בחובות, מפני שחי ברמה גבוהה מעבר ליכולתו, ובנוסף נאלץ לשאת בעלויות גירושין גבוהים מאוד. בעקבות קשריו הטובים עם בית המלוכה הרוסי - אחותו סופיה דורותיאה, נסיכת וירטמברג הייתה אשתו של פאבל הראשון, קיסר רוסיה, מונה לודוויג לקצין בצבא האימפריה הרוסית ומונה למושל ריגה. בשנת 1807 השתקע לודוויג בממלכת וירטמברג, וקיבל מאחיו פרידריך הראשון, מלך וירטמברג את הפיקוד על כוחות המשמר. בשנת 1811 התיישב עם משפחתו בעיר קירכהיים מתחת טק, וב-20 בספטמבר 1817 מת לודוויג בביתו.
משפחתו
ב-28 בינואר 1797 התחתן לודוויג עם הנרייטה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 5 ילדים:
תנאי לדו
החום מועבר לרוב דרך הקרנה ולכן קירוב שימושי מאוד הוא. האלמנט מוזז באופן אדיאבטי ולכן. כך הקריטריון הופך להיות: כאשר: כאשר L זו הארה (Luminosity), \kappa זו אטימות, c מהירות האור, G קבוע ניוטון, m מסה ו. ההארה עצמה נתונה לפי: כמו שניתן לראות, במקרה של הרכב קבוע והתנאי מתנוון לתנאי שוורצשילד.
ימת העבדים הגדולה
היסטוריה
ימת העבדים הגדולה הופיעה על המפות שהכינו אירופאים במהלך התבססות נתיב המסחר בפרוות ממפרץ הדסון כלפי צפון מערב באמצע המאה ה-18. כאמור, השם "Slave Lake" (שתרגומו המקובל לשפות אחרות הוא "ימת העבדים") ניתן לימה על שמם של בני הקבוצה האתנית של בני הסלבי (Slavey), אחד משבטי האתבסקים שחיו על הגדה הדרומית של הימה באותה תקופה. השם הושפע מהתיעוב שחשו בני אומת הקרי (Cree) ליריביהם לאורך תקופה ארוכה. כיוון שהחוקרים הצרפתיים סחרו ישירות עם בני הקרי הם התייחסו לימה הגדולה כ"Grand lac des Esclaves".
קרל כריסטיאן, נסיך נסאו-ויילבורג
קרל כריסטיאן, נסיך נסאו-ויילבורג (גרמנית: Karl Christian von Nassau-Weilburg, 16 בינואר 1735 - 28 בנובמבר 1788), היה נסיך נסאו-ויילבורג בין השנים 1753–1788.
טווח יציב (תורת החוגים)
בתורת החוגים, טווח יציב הוא ערך מספרי המותאם לחוג, ומהווה כימות אריתמטי לתכונות של קבוצות יוצרים. הטווח היציב הוגדר על ידי היימן בס ב-1960, על-מנת למדוד את היציבות של חבורות המטריצות ההפיכות מעל חוג בהקשר לתורת K שלו.
אם לחוג אנדומורפיזמים של מודול יש טווח יציב 1, אז המודול ניתן לצמצום: אם ו-בעל טווח יציב 1, אז \ P \cong Q. מכאן אפשר להסיק שמעל חוג בעל טווח יציב 1, כל מודול פרויקטיבי נוצר סופית ניתן לצמצום.
תכונות
יש חסם כללי על הטווח היציב של חוגי מטריצות: אם אז.
אהרן ברק
ברק, יליד קובנה, הוא ניצול השואה. לאחר המלחמה, עבר עם הוריו בין מחנות העקורים עד שהוברחו לאיטליה, ומשם עלו לארץ ישראל ב-1947. הוא למד משפטים, כלכלה ויחסים בין-לאומיים באוניברסיטה העברית ובהמשך שהה כחוקר בתר-דוקטורט באוניברסיטת הרווארד. החל לעבוד בפרקליטות המדינה, וב-1975 מונה ליועץ המשפטי לממשלה. היה חבר בצוות למשלחת הישראלית בקמפ דייוויד שהובילה להסכם השלום בין ישראל למצרים. ב-1978 מונה לשופט בית המשפט העליון. היה חבר בוועדת כהן לחקר טבח סברה ושתילה. עם פרישתו של מאיר שמגר ב-1995, התמנה ברק לנשיא בית המשפט העליון. לאורך כהונתו של ברק פועלו הוביל לשינוי לא רק במערכת המשפטית, אלא בחברה הישראלית בכלל.
ילדות בליטא והשואה
צבי בריק התמנה בגטו למנהל מפעל לייצור מדים עבור הוורמאכט ולאה טיפלה בבנם. עם תחילת הסלקציה החלו גם רציחות הילדים בגטו, ואריק הוסתר בידי הוריו. אמו חינכה אותו וניתנו לו נעלי פלטפורמה כך שייראה מבוגר מבן 5. כאשר היה עליו להצטרף לכוח העבודה הוא העביר שליחויות מהמפעל של אביו. כאשר חייל גרמני עצר אותו ושאל לגילו ענה כי הוא בן 9 ולדרישת החייל כתב את שמו כפי שלימדה אותו אמו. ב-1943, לנוכח האקציה, הוחבא אריק בידי הוריו במסתורים ליד הגטו. ב-1944, עם נסיגת הגרמנים בחזית המזרחית במלחמת העולם השנייה, פשטו הגרמנים והפורעים הליטאים על הגטו בכדי להרוג את הילדים הנותרים. היה זה במרץ כאשר החליטה לאה שעליה להבריח את בנה מהגטו.
לימודים ושירות בצה"ל
במקביל החל לעבוד כמתמחה של היועץ המשפטי לממשלה, גדעון האוזנר, ואולם משזה החל לעסוק במשפט אייכמן, העדיף, בשל היותו ניצול השואה, שלא לעסוק בכך, ועבר לבקשתו לפרקליטות המדינה. הוא הגיש להאוזנר חוות דעת אחת בלבד בעניין אייכמן קודם שעבר לפרקליטות. בפרקליטות עבד תחילה במחלקה האזרחית, שם הסתכסך עם ראש המחלקה, ד"ר מרטין אלטס, ובהמשך עבר למחלקת בית המשפט העליון ("הבג"צים"). בהמשך עבד תחת עורך הדין זאב שר במחלקת החקיקה ובה התמצא לראשונה במערכת הפוליטית. לאחר סיום התמחותו הוסמך כעורך דין. ברק מצא עניין מיוחד במשפט אזרחי, אותו החשיב לענף הגדול ביותר בכלל עסקי המשפטים. בשנת 1963 סיים בהצטיינות את עבודת הדוקטורט, שנושאה "אחריות שילוחית וטובת המעביד", בהדרכת פרופסור גד טדסקי. ברק החל לעבוד על הדוקטורט שלו עוד במהלך שירותו בצה"ל. לדבריו עשה זאת בתנאים קשים, אף במחנה מטכ"ל שבו לא היה חשמל. עד אותה העת לא הרכיב ברק משקפיים, ולדבריו היו אלו תנאי המחקר שהובילו לכך שראייתו נפגעה.
קריירה אקדמית באוניברסיטה העברית
בשנת 1966 נתמנה ברק למרצה בכיר באוניברסיטה העברית, והחל לעסוק בדיני נזיקין. ברק טען בזכות עמדת הפרשנות התכליתית, שהייתה באותה עת בעלת השפעה מזערית לעומת פרשנות שמבוססת על היצמדות ללשון הכתובה של הדין. ההתנגדות לגישות המשפטיות שבהן אחזו ותיקי האוניברסיטה הובילה להתפתחות גרעין מרצים צעירים של האוניברסיטה מסביב לברק. גרעין זה כלל את יצחק אנגלרד, מישאל חשין, יצחק זמיר, יהושע ויסמן, יהודה בלום, יורם דינשטיין ואבנר חי שאקי. גרעין ההתנגדות לשיטה המשפטית שקידמה הפקולטה נודע בכינוי "הטורקים הצעירים".
פרשת חשבון הדולרים
באותה השנה נחשפה פרשת חשבון דולרים נוספת, זאת של שר החוץ לשעבר בממשלתה של גולדה מאיר, אבא אבן. בפרשה זאת דובר על סכום כסף גדול בהרבה מהפרשה של הזוג רבין. לבסוף החליט ברק שלא להעמיד לדין את אבן, משום שנמצא כי אבן ביקש היתר בעניין, ואף טען כי קיבלו, על אף שלא נמצאו סימוכין לקבלת ההיתר. נוסף על עניין ההיתר, היה קושי ראיות וברק העריך שלא יוכל להופיע עם חוסר ראיות שכזה בפני בית המשפט.
זכות העמידה ועילת הסבירות
בהמשך החל ברק מתרכז בקידום עילת הסבירות למעורבות בג"ץ בפסילת החלטות של הרשות המחוקקת והרשות המבצעת דרך ביקורת שיפוטית. עילת הסבירות עלתה לדיון בבג"ץ דפי זהב – עתירת חברת דפי זהב נגד הסכם של רשות השידור שנגע לשירותי הפרסום בשידור, בשנת 1980, בהרכב שכלל את הנשיא לנדוי ואת השופטת מרים בן-פורת. ברק נימק מדוע ניתן להיעזר בביקורת שיפוטית בפסק הדין בעניין סבירות קביעת רשות השידור. לצד זאת, בסופו של פסק הדין, הסביר גם מדוע ניתן לדחות את העתירה. לנדוי התנגד לפסק דינו של ברק לשימוש בביקורת שיפוטית, אך בן-פורת תמכה בו, ובכך נקבע תקדים עבור "מהפכת הסבירות". על אודות עילת הסבירות כתב ברק כי:
מעמדם של חוקי יסוד
ב-1992 אושר בכנסת חוק יסוד: כבוד האדם וחירותו (וגם חוק יסוד: חופש העיסוק), שניתן לו, לראשונה, מעמד מעל לחוקים אחרים, והוטלה בידי בית המשפט העליון הסמכות לפסול חוקים העומדים בסתירה לו. החוק התבסס למעשה על חוק יסוד דומה שניסה שר המשפטים דן מרידור להעביר שלוש שנים קודם לכן. מהלך זה של הכנסת, אשר היה לקידום רחב היקף של האקטיביזם השיפוטי, נחשב לתחילתה של המהפכה החוקתית ולאבן יסוד בהליך החיזוק של סמכויות בית המשפט העליון שקידם ברק. ברק פעל לקדם דרך בג"ץ הסדרה של חוקה למדינת ישראל . בשנת 1993, עם פרישת המשנה לנשיא מנחם אלון, מונה ברק כמשנה לנשיא במקומו. עם מינויו לתפקיד זה, נשא ברק דברים על אודות חוק היסוד: כבוד האדם וחירותו ועל הסמכות שניתנה לבית המשפט העליון לשמור על החוק.
פרישה מבית המשפט העליון
עם סיום כהונתו של ברק בבית המשפט העליון נפרדה ממנו נשיאת בית המשפט העליון הנכנסת, דורית ביניש, במילים אלו:
לאחר פרישתו מבית המשפט העליון
על יחסו לציונות אמר:
פרסים ותוארי כבוד
ברק זכה בפרסים ותוארי כבוד רבים בישראל ובעולם. הוא קיבל דוקטור לשם כבוד בישראל ממכון ויצמן למדע, אוניברסיטת תל אביב, אוניברסיטת חיפה ואוניברסיטת בר-אילן. הוא זכה בפרס ישראל ב-1975 ובפרס א.מ.ת. ב-2007. הוא חבר באקדמיה הלאומית הישראלית למדעים.
קישורים חיצוניים
מנאומיו: ראיונות
חופשי מריבועים
הוכחה
יהי כאשר p_1,...,p_m שונים, וn_i מייצג את מספר הפעמים שp_i מופיע בהצגה של n. נקבל:, מכפלה של מספר ריבועי ומספר חסר ריבועים.
וירג'יניה המערבית
גאוגרפיה
וירג'יניה המערבית ממוקמת באזור הרי האפלצ'ים, במזרח ארצות הברית וגובלת בפנסילבניה בצפון, במרילנד בצפון–מזרח, בווירג'יניה במזרח ובדרום, בקנטקי בדרום–מערב ובאוהיו במערב.
תומאס הווארד (שודד ים)
ראשית חייו
מעט ידוע על ראשית חייו. הווארד הגיע לג'מייקה זמן מה לפני 1698 לאחר שבזבז את כל ירושתו. הוא החל את הקריירה שלו יחד עם קבוצה קטנה של שודדי ים, שגנבו תחילה קאנו ואז גנבו אוניות נוספות עד שתפסו ספינה עם 24 תותחים. האוורד נבחר לסגן המפקד על ידי הצוות.
פרישה ומוות
לאחר שקיבל את חלקו בשלל, הווארד נשאר ברג'אפורה כאשר בוואן עזב עם חבורתו להמשך ההרפתקאות. הווארד פרש מעיסוק בפיראטיות והתחתן עם אישה מקומית. עם זאת, לאחר תקופה קצרה שבה הוא התעלל בה, הוא נרצח על ידי קרובי משפחתה של אשתו. קפטן צ'ארלס ג'ונסון - שנחשב בדרך כלל לשם בדוי של דניאל דפו - כתב על אירוע זה ב-"ההיסטוריה הכללית של הפירטים", באומרו שהוא היה "עמית חולה ביותר והשתמש בה לרעה, והוא נרצח עקבות היחס כלפיה".
OS/390
מאפייני המערכת
מערכת הפעלה זו הייתה מערכת ההפעלה הראשונה במחשבי מיינפריים של IBM, בה פעלה גרסה של WebSphere Application Server. חלק חשוב מהאינטגרציה עם מערכות אחרות היה השימוש באינטרנט. חברת IBM השתמשה במונח e-Business לתיאור האינטגרציה בין האינטרנט למערכות עסקיות ולתהליכים עסקיים, המשותפים למערכות שונות הפועלות תחת מערכות הפעלה שונות.
אברהם והצלמים
הבסיס לאגדה
את האגדה תולה המדרש בפסוק. יוסף בן מתתיהו הסביר בספרו "קדמוניות היהודים" כי אבלו של תרח על הרן גרם לו לשנוא את ארץ כשדים וזו הסיבה שהחליט לעזוב לחרן שבארם נהריים, אולם יוסף לא ציין מה היו נסיבות מותו של הרן. אלו נזכרות בספר היובלים, בגרסה הקדומה ביותר לסיפור על מלחמתו של אברהם באלילות: אברהם שרף את "בית האלילים" והרן נשרף למוות בניסיונו להציל את הפסילים.
נוסף לכך, לפי רש"י, בבראשית י"א כ"ח, מדרש זה מסביר את משמעות השם "אור כשדים" ("אור" = אש, "כשדים" = עובדי אלילים).
קרחון מקינון
הקרחון זורם לכיוון דרום-מזרח מקרחון נמסיס ונשפך אל אגם ביוור.
גובהו של הקרחון 890 מטרים מעל פני הים.
עונת 2008 בגביע ליברטדורס
מתכונת התחרות
בתחילה 12 קבוצות (1 מכל המדינות המשתתפות ו-2 מארגנטינה) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
מישיגן
חצי האי העליון
אוכלוסיית חצי האי העליון מונה מעט פחות מ-330,000 תושבים, המכונים "יוּפֶּרְ'ס" (Yoopers), כינוי הנגזר מראשי התיבות U.P'ers. ניב דיבורם הייחודי הושפע בכבדות על ידי המהגרים הסקנדינבים והקנדים הרבים שהתיישבו באזור בעת תור הזהב של כריית הפחם וכריתת העצים, בשלהי המאה ה-19.
בעבר, בשל הריחוק של חצי האי העליון ממרכזי האוכלוסייה, הפוליטיקה והתרבות של מדינת מישיגן, קראו תושביו להתנתק מהמדינה ולייסד מדינה חדשה בשם "סופיריור".
ממשל ופוליטיקה
הרשות המבצעת במישיגן מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן.
בבית המחוקקים 38 חברי סנאט הנבחרים לתקופה של ארבע שנים ו-110 חברי בית נבחרים הנבחרים לתקופה של שנתיים. בחירות נעשות מדי שנתיים, ומחצית מחברי הסנאט מועמדים לבחירה בכל מערכת בחירות.
נבדה
כלכלה
נכון ל-2014 שיעור האבטלה במדינה עומד על 6.8%.
קריסת המרכז המסחרי בריגה (2013)
הבניין
המרכז המסחרי הושלם בנובמבר 2011 וזכה לשבחים רבים, הבניין אף זכה בתואר "בנין השנה" של שנת 2011 בלטביה. עלות הבניה עמדה על 1.4 מיליון אירו ושטח הבניין עמד על 4,750 מ"ר. הבניין נבנה עם גג ירוק שרק חלק ממנו נבנה, כשבתכנון נועד גג הבניין להיות מכוסה בשכבה של כ-30 ס"מ אדמה. גג הבניין לאחר השלמת כיסויו באדמה היה אמור לשמש כחצר עבור בנין מגורים סמוך שנבנה כחלק מן הפרויקט.
הפרויקט כולו נבנה על ידי חברה בבעלות אנשי עסקים ויזמים ליטאיים. עם זאת, בשעת הקריסה היה המרכז המסחרי בבעלות חלקית של חברה מקומית, אולם העבודות על הגג שגרמו ככל הנראה לקריסה נעשו על ידי יזמי הבניין המקוריים. אולם בעלי החברה סירבו להכיר באחריותם ולהתפטר מניהולה, דבר שעורר זעם בקרב תושבים רבים.
רותה מיילוטיטה
ביוגרפיה
מיילוטיטה נולדה בקובנה. בהיותה בת ארבע, אימה נהרגה בתאונת דרכים והיא גדלה עם אביה שעבד קשה על מנת לפרנס אותה ואת שני אחיה, ובמקביל לטפח את הכישרון הספורטיבי שלה. בגיל 13 עברה לבריטניה והחלה להתאמן בפלימות', אנגליה בהדרכתו של ג'ון ראד.
אלופה אולימפית
באולימפיאדת לונדון (2012) זכתה מיילוטיטה במדליית זהב במשחה ל-100 מטר חזה בתוצאה של 1:05.47 דקות, לפני רבקה סוני מארצות הברית 1:05.55 דקות וסאטומי סוזוקי מיפן (1:06.46 דקות). בשלב חצי הגמר היא קבעה שיא אירופה חדש של 1:05:21 דקות. נוסף לכך, היא סיימה במקום 26 במשחה ל-50 מטר חופשי בתוצאה של 25.55 שניות ובמקום 29 במשחה ל-100 מטר חופשי בתוצאה של 56.33 שניות.
2016
באולימפיאדת ריו דה ז'ניירו (2016) סיימה מיילוטיטה במקום שביעי במשחה ל-100 מטר חזה בתוצאה של 1:07.32 דקות ולא הצליחה להגן על תוארה. בשלב המוקדמות היא קבעה תוצאה של 1:06.35 דקות ועלתה רביעית ובשלב חצי הגמר היא קבעה תוצאה של 1:06.44 דקות ושוב עלתה רביעית.
2017
באליפות העולם שנערכה בבודפשט, הונגריה בסוף יולי 2017 סיימה מיילוטיטה פעמיים במקום רביעי במשחה ל-50 מטר חזה בתוצאה של 30.20 שניות ובמשחה ל-100 מטר חזה בתוצאה של 1:05.65 דקות.
2022
לאחר פרישה משחייה תחרותית של מספר שנים בשל משבר נפשי, היא חזרה להשתתף בתחרויות.
נחיק נבות
ביוגרפיה
בשנת 1955 עבר למוסד, ושירת תחילה באגף "צומת" כקצין איסוף בבריטניה. לאחר מכן שימש כמזכיר ועדת ראשי השירותים וכעוזרו האישי של ראש המוסד, מאיר עמית. בהמשך פעל בשירות אגף "תבל" במוסד וב-1969 מונה לנציג המוסד באיראן, בעת שלטון השאה מוחמד רזא שאה פהלווי. היה מעורב במבצע חילוץ הישראלים מאיראן (1979).
לואי אוגיסט בלאנקי
בלאנקיזם
כסוציאליסט, תמך בלאנקי בחלוקה מחדש של העושר. אך הבלאנקיזם נבדל מזרמים סוציאליסטיים אחרים הקיימים כיום. מצד אחד, בניגוד לקרל מרקס, לא האמין בתפקידו של מעמד הפועלים ובתפקידן של תנועות עממיות ביצירת המהפכה, אדרבא, בלאנקי האמין כי המהפכה צריכה להתבצע בידי קבוצה קטנה יחסית של קושרי קשר מאורגנים היטב וסודיים שיקימו דיקטטורה זמנית בכוח. על פי בלאנקי, תקופת המעבר הרודנית הזו תאפשר יצירת בסיס לסדר חדש, ורק לאחר מכן הכוח יועבר אל העם. בנוסף, נראה שבלאנקי היה עסוק יותר עם רעיון המהפכה כשלעצמה מאשר עם העקרונות של החברה העתידית אותה הוא רואה מתקיימת לאחריה, בכך הוא שונה מהסוציאליסטים האוטופיים. עבור הבלאנקיסטים, הפלת הסדר החברתי הבורגני והמהפכה הם סיום מספק, לפחות למטרות המיידיות של החברה. בלאנקי היה אחד מן הסוציאליסטים הלא-מרקסיסטיים של זמנו.
לילא חאתמי
לילא חאתמי (בפרסית: لیلا حاتمی Leylâ Hâtami) (נולדה ב־1 באוקטובר 1972) היא שחקנית קולנוע איראנית, בתו של הבמאי עלי חאתמי ובתה של השחקנית זרי חושקאם.
Dead-end elimination
קריטריון אלימינציה זוגי
עבור זוג נתון של רוטמרים A ו-B במיקומים k ו-l, בהתאמה, לא יכולים להיות יחדיו התוצאה הסופית (אם כי ייתכן שאחד מהם יהיו), אם קיים זוג נוסף C ו-D אשר נותן תמיד אנרגיה נמוכה יותר, ובניסוח מתמטי:
כאשר A \neq C, B \neq D ו-k \neq l.
פריץ דלית
פריץ דלית (סאלברג) (27 באפריל 1910 – 21 בנובמבר 1973) היה רופא ישראלי, ממייסדי חיל הרפואה, ממקימי בית החולים הצבאי מספר 5, בתל ליטווינסקי, שהפך לבית חולים תל השומר, מייסד ומנהלו הראשון של מכון הרנטגן בבית החולים תל-השומר.
נברסקה
גאוגרפיה
במדינה 93 מחוזות.
אקלים
ממוצע טמפרטורות ומשקעים בנברסקה:
יוהאן מקלן
הוא נישא לאשה מקומית, מריה פרננדס. אחרי מותו, בנו סימון מקלן, ירש אותו בתפקיד המאסטר של הקתדרלה. סימון בנה את קפלת קונדסטייבל המפורסמת. את סימון ירש נכדו, פרנציסקוס מקלן.
לוקהיד F-80 שוטינג סטאר
המטוס ראה שירות נרחב במהלך מלחמת קוריאה והוא התעלה בביצועיו על מרבית מטוסי הקרב של האויב. עם זאת, עם הופעת מטוס המיג־15 בזירה המטוס לא היה יכול להמשיך ולתפקד בתפקידי יירוט וליווי ולכן שימש בעיקר כמטוס תקיפה.
עופר שלמה גיסין
ביוגרפיה
גיסין הוא מוזיקאי חובב. בשנת 2000 הקים יחד עם המפיק המוזיקלי ניצן זעירא וצפריר ארן את חברת "מי"ם" ('מוזיקה יהודית מקורית') עבור יוצרים חוזרים בתשובה. כעבור כמה שנים פרש גיסין מהשותפות, אך המשיך לעסוק עם זעירא ביוזמות שונות בתחום המוזיקה היהודית.
בשנת 2015 הקים יחד עם הרב דן טיומקין את עמותת "ביחד - תנועת בעלי התשובה בישראל" המפעילה את מרכז "מענה - הדרכה וסיוע לבעלי תשובה". בין חברי העמותה גם הרב אורי זוהר ואביתר בנאי. העמותה עוסקת בהדרכה מאוזנת לבעלי תשובה, בהפעלת אתר מענה, ופעילות תקשורתית, הכוללת את תוכנית הרדיו בירורי תשובה בקול ברמה, שאותה הוא הגיש יחד עם טיומקין.
אולימפיה וולגוגרד
היסטוריה
בשנת 2000 העפילה עד לשלב 16 האחרונות בטורניר הגביע הרוסי בכדורגל.
סופיה שלגרן
ביוגרפיה
ב-1990 יצא האלבום הראשון שלה, "Handen på hjärtat".
במלודיפסטיבלן 2003 ביצעה דואט עם המוזיקאי רוברט וולס, אך לא עלתה לגמר התחרות.
Post Office Protocol
תיאור הפרוטוקול
בעוד שליחה של דואר אלקטרוני או העברת דואר בין שרתים מתבצעת באמצעות פרוטוקול SMTP והרחבותיו, קריאת דואר על ידי הלקוח תתבצע באמצעות פרוטוקול POP3 או IMAP.
ג'. ג'יימס אקסון
ביוגרפיה
לאחר פרישתו כיהן אקסון בוועדה שהוקמה על ידי הקונגרס ובראשה ישב ג'ון דויטש שדנה באיומים הכרוכים בנשק להשמדה המונית. בדו"ח הוועדה הזהיר אקסון מהסכנות שייגרמו אם נשק כזה ייפול לידי טרוריסטים והמליץ על הקמת סוכנות עם תפקיד דומה לזה של המחלקה לביטחון המולדת של ארצות הברית. בשנים האחרונות לחייו עבר טיפולים כימותרפיים, אף על פי שטען ב-2003 כי הסרטן שבגופו אינו ממאיר. אקסון נפטר מסיבות טבעיות בלינקולן ביוני 2005. הוא היה האדם הראשון שארונו הוצב לצפייה ציבורית ברוטונדה של בניין קפיטול המדינה.
חוק האפס-אחד של קולמוגורוב
ניסוח המשפט
נגדיר "מאורע זנב" להיות מאורע שהסתברותו אינה תלויה באף קבוצה סופית מתוך.
דוגמאות
נתבונן במרחב, עם הסיגמא-אלגברה הנוצרת על ידי הצילינדרים, כלומר על ידי קבוצות מהצורה (כאשר x_n הוא הקואורדינטה ה-n של \mathbf{x}), עבור  כלשהו.
מכרז הכל משלמים
דוגמאות
מתבצעת מכירה פומבית על חפץ מסוים בין n קונים, כאשר ייתכן רק זוכה אחד. לכל הקונים אותו ערך פרטי לחפץ, השווה 100. כל קונה יודע את הערך הפרטי של החפץ עבורו. ברור כי אף קונה לא יציע הצעת מחיר הגדולה מ-100, שכן זהו גם הערך הפרטי של החפץ עבור כל קונה, ומכאן שבעיני כל קונה החפץ לא שווה יותר מ-100. אם כן, הצעת המחיר שמגיש כל קונה היא ערך כלשהו x הלקוח מהתחום [0,100].
פונקציית התשלום של הקונה ה-i נתונה על ידי (i=1,2):
ובנוסף,. משמעות הדבר, היא שלקונה ה-1 יש עדיפות על קונה 2 במקרה ששניהם מגישים את אותה הצעת מחיר.
נחמה ריבלין
פטירתה
ריבלין סבלה במשך שנים מפיברוזיס ריאתי, וב-11 במרץ 2019 עברה השתלת ריאה במרכז הרפואי רבין, שלא צלחה. מאז הייתה מאושפזת, וב-4 ביוני 2019 (א' בסיוון תשע"ט) נפטרה.
משלחת הקוטב של זיגלר
הבידוד והחילוץ
בידיעה שבסופו של דבר יישלחו אליהם ספינות הצלה, נשארה המשלחת עם תקווה לחילוץ, על אף שמנהיגי המשלחת נאלצו לעבוד קשה כדי לשמור על מצב רוח חיובי במשלחת.
מרכז סיוע לנפגעות ונפגעי תקיפה מינית חיפה והצפון
נתונים וסטטיסטיקה
מתוך הדו"ח השנתי - בשנת 2013:
לילות טלדגה: הבלדה על ריקי בובי
תקציר העלילה
ריקי המוכה והמושפל עובר לגור במלון דרכים עלוב ועובד בשליחויות פיצה. לאחר שתי תאונות רצופות עם ניידת משטרה רישיון הנהיגה שלו נשלל והוא נאלץ לבצע שליחויות על אופניים.
שלילת הגלות
שלילה רדיקלית
בקוטב רדיקלי של שלילת הגלות נמצאת תנועת הכנענים (שנות הארבעים והחמישים), שראתה בעברי הארץ-ישראלי אדם חדש וגאה, המחובר למזרח התיכון, שבינו ובין היהודי הגלותי פעורה תהום לשונית ואידאולוגית בלתי ניתנת לגישור. למרות שהתנועה הייתה קטנה, השפעתה על המחשבה הפוליטית, האמנות, הספרות וחיי הרוח בארץ ישראל ובמדינת ישראל הייתה ניכרת, במיוחד אצל יוצרים השייכים ל"דור בארץ" (כגון ס. יזהר, משה שמיר, חנוך ברטוב, בנימין תמוז).
פרגמטיזם: שלילת הגלות ללא שלילת הגולה
גישת הפרגמטיזם, כפי שביטא אותה במיוחד אחד העם ("שלילת הגלות במובן הסוּבּיֶיקטיבי, וחיוב הגלות במובן האוֹבּיֶיקטיבי"), וכפי שהתקבלה על ציונים מאנגליה וארצות הברית טענה שאמנם, עקרונית, יש לשלול את הגלות מכל וכל ולהצביע על הקלקולים שנגרמו ליהודים כתוצאה מכך שאינם עם חופשי בארצו. אך, באופן פרגמטי, כיוון שקיבוץ גלויות שלם בארץ ישראל אינו אפשרי, יש לשאוף לחיים ציוניים, יצרניים וגאים גם בגולה.
שלילת הגלות בציונות הדתית
בציונות הדתית ניתן לראות את היחס אל "שלילת הגלות" הן כתגובה לפסיביות הגלותית של קבלת גורל משמיים וציפייה לבוא הישועה, והן כחלק מתפיסת הציונות כראשית עידן הגאולה, דרך מימוש חזון שיבת ציון. האקטיביות של היהודי החדש לפי הציונות הדתית מביאה את ראשית הגאולה דרך מעשיו ולא מחכה לדרך נס. בקריאה אחרת, הקמת המדינה כחזרת המלכות אשר בה מתקיים קיבוץ הגלויות, נעשתה על ידי המשיח. על פי קריאת משנה תורה של הרמב"ם, הלכות מלכים ומלחמות פרקים י"א-י"ב, ימות המשיח מתקיימים כאשר ישנו שלטון עצמאי של עם ישראל וקיבוץ גלויות בארץ ישראל.
היחידה לפיקוח ארצי על הבחירות
רקע
המוסדות הנבחרים : בעיריות ובמועצות מקומיות, ראשות הרשות ומועצת הרשות.
תפקידי היחידה הארצית לפיקוח על הבחירות
היחידה אחראית להכנת פנקס בוחרים לכל מועד בחירות ומסירת מידע מהפנקס. פועלת להסדרת מקומות הקלפי לקראת הבחירות לרשויות המקומיות והנגשתן לציבור, ואחראית על פרסום והסברה להעלאת שיעורי ההשתתפות בבחירות ומסירת מידע לציבור על זכאות לבחור ומיקומי הקלפיות, לרבות משלוח הודעות לבוחרים.
דיבור נגוע
השיר הגיע למקום ה-2 במצעד השבועי של מדיה פורסט.
וידאו קליפ
הווידאו קליפ המלא שיצא עבור השיר, בוים על ידי סיוון שריקי ומורן מורדי והועלה לערוץ היוטיוב של סטפן לגר ב-3 בדצמבר 2019, בקליפ ניתן לראות את מרגי ולגר בתוך ג'ונגל.
נכון לינואר 2020, מונה הצפיות של הקליפ עומד על כ-3.9 מיליון.
חיים ביטון
חיים ביטון (נולד בט' בשבט תשל"ח, 17 בינואר 1978) הוא שר במשרד החינוך ואחראי על החברה למתנ"סים והחינוך ממלכתי חרדי מטעם ש"ס המשמש גם כמנכ"ל התנועה. בתפקידיו הקודמים כיהן כמנכ"ל מוסדות מגדל אור, חבר מועצת העיר מגדל העמק ומנכ"ל רשת מעיין החינוך התורני בני יוסף.
ביוגרפיה
בפברואר 2021 הוצב ביטון כמועמד מספר 5 בתנועת ש"ס לקראת הבחירות לכנסת העשרים וארבע . לאחר שש"ס קיבלה בבחירות 9 מנדטים נכנס ביטון לכנסת.
בבחירות לכנסת העשרים וחמש הוצב במקום ה-5 ברשימת ש"ס לכנסת. עם הקמת הממשלה ה-37, מונה לשר במשרד החינוך, לצד שר החינוך יואב קיש, והתפטר מהכנסת במסגרת החוק הנורווגי. במסגרת זו, הוא ממונה על החינוך החרדי והחברה למתנס"ים.
יחסי הרפובליקה העממית של דונצק–רוסיה
ב-21 בפברואר 2022 הכירה הפדרציה הרוסית ברפובליקה העממית של דונייצק.
הכרה וכינון יחסים דיפלומטיים עם הפדרציה הרוסית
ב-20 בפברואר כינס פוטין ישיבת מועצת הביטחון בטלוויזיה בשידור חי, וביקש מהשרים להביע את דעתם אם להכיר בשתי הרפובליקות בדונבאס. הפקידים הנוכחים כמעט הסכימו. ב-21 בפברואר, נשיא רפובליקת דונייצק דניס פושילין ורפובליקת לוגנסק חתמו על מסמך בקרמלין. הפדרציה הרוסית מכירה ברפובליקה העממית של דונצק, ושני הצדדים ממשיכים לדון בהסכם הגנה צבאי. לאחר ההכרה, פוטין הצהיר בפומבי כי מאחר שהוא הכיר בדונבאס, אין צורך להמשיך ולעמוד בהסכם מינסק.
הם יגיעו מחר
עלילה
בומה מגיע ולא נמסר לו על המוקשים. בשיחת המפקדים מתברר שאפריים לבסוף לא הצטרף אל הכוח. אז מגלים גם שנוגה נעלמה. כיוון שלא ידעה שאפריים לא בא, היא הלכה לחפש אחריו, תוך שהיא עוברת בשדה המוקשים. אבי ממהר לצאת אחריה אך ג'ונה לא מאפשר לו. לאחר מכן נכנס החייל אורי ומודיע שנוגה נהרגה.
במחזה המקורי, שהוצג במלואו רק ב-1972, עולות בעיות מוסריות נוספות, הנוגעות לשני השבויים הערבים שמחזיקה הפלוגה. ג'ונה מבקש להשתמש בשבויים כ"גלאי מוקשים", דבר הפותח ויכוח מוסרי על "טוהר הנשק" בינו ובין אבי. לבסוף השבוי הצעיר והגאה נורה בעת שהוא מנסה להימלט והשבוי הזקן והמתרפס עולה על מוקש ונהרג.
הפקות
הצגת הבכורה של המחזה הייתה בתיאטרון הקאמרי ב-1 בפברואר 1950 בבימויו של יוסף מילוא עם תפאורה של משה מוקדי. המחזה הועלה שנית בגרסה ארוכה יותר ב-1972 (הצגת הבכורה של החידוש התקיימה ב-3 במרץ) בבימויו של יוסף מילוא עם תפאורה משל אריה נבון.
כריסטינה שפאציר
ביוגרפיה
ב-1960 ביקרה בישראל על מנת לקדם אופנה צרפתית.
פולקר בק
פולקר בק (בגרמנית: Volker Beck; נולד ב-12 בדצמבר 1960 בשטוטגרט) הוא פוליטיקאי גרמני.
סן קריסטובל דה לה לגונה
ב-1999 הוכרזה סן קריסטובל דה לה לגונה כאתר מורשת עולמית של אונסק"ו.
ילנה ריבאקינה
ילנה אנדרייבנה ריבקינה (ברוסית: Елена Андреевна Рыбакина; נולדה ב-17 ביוני 1999) היא טניסאית מקצוענית קזחית ילידת רוסיה. מדורגת במקום שלישי בעולם (נכון ל-12 ביוני 2023) בדירוג ה-WTA.
ביוגרפיה
כנערה דורגה ריבקינה בשיאה מספר 3 בעולם כשהחלה להגיע לתוצאות משמעותיות בשלב מאוחר יחסית בקריירה שלה בגיל 17. היא הגיעה לשני חצאי גמר גראנד סלאם לנוער, וזכתה בתואר ב-Tropeo Bonfiglio ב-2017. ביוני 2018, לאחר שנכנסה ל-200 הראשונות בפעם הראשונה ריבקינה החלה לייצג את קזחסטן על אף שנולדה וחיה ברוסיה. עד אז לא היה לה מאמן אישי. ההצלחה העקבית הראשונה שלה בסבב ה-WTA הגיעה באמצע 2019 כשזכתה בתואר ה-WTA הראשון שלה באליפות בוקרשט הפתוחה. ריבקינה עשתה את פריצת הדרך שלה בעונת 2020, במהלכה הייתה בראש הסבב עם חמישה גמרים, כולל ארבעה בחמשת האירועים הראשונים שלה בשנה.
ליאור פאוקר
תסריטאי
בשנת 2010 כתב את העונה השנייה של הסדרה מנדלבאום בלש פרטי בה שיחק את פאוקר שלוש.
מגדל מרכז ההון יואשיו 1
מגדל מרכז ההון יוּ'אֶשְׂיוֹ' 1 הוא גורד שחקים אשר משמש למשרדים הנמצא בעיר ווהאן שבמחוז חוביי, סין. גובה המגדל הוא 330 מטרים וכולל 65 קומות. בניית המגדל החלה בשנת 2012 והסתיימה בשנת 2017. המגדל משתרע על שטח של 182,600 מטרים רבועים.
קמיל מופה
ביוגרפיה
באולימפיאדת בייג'ינג (2008) סיימה מופה במקום חמישי במשחה שליחות 4x200 מטר חופשי בתוצאה של 7:50.66 דקות, כשחיינית אחרונה היא קבעה ב"זינוק שליחות" תוצאה של 1:57.52 דקות, במקום 12 במשחה ל-200 מטר מעורב אישי בתוצאה של 2:12.36 דקות ובמקום 19 במשחה ל-400 מטר מעורב אישי בתוצאה של 4:40.29 דקות.
Drowned World Tour 2001
ביקורת והצלחה
עם יציאתו, קיבל אלבום הווידאו ביקורות מעורבות מהמבקרים אשר שיבחו את איכות הסאונד אך מתחו ביקורת על התדמית הירודה שמדונה הציגה במופע. אלבום הווידאו זכה להצלחה כאשר הגיע למקום הראשון במצעד אלבומי הווידאו האמריקאי ונהיה לאלבום החמישי של מדונה לעשות זאת.
דייוויד ב. סאמאדי
הכשרה וקריירה
יחד עם ד"ר אבו, סאמאדי ביצע את 11 ניתוחי הערמונית הראשונים בעולם, בעזרת רובוט הדה וינצ'י. ד"ר סאמאדי עבר השתלמות עמיתים בלפרוסקופיה וניתוח פרוסטטקטומי רובוטי.
יצחק אפשטיין (רב)
תולדותיו
נולד ברוסיה. למד בישיבת קלצק אצל הרב אהרן קוטלר והרב שך. בשנת תרצ"ה עלה לארץ ישראל בעצת הרב קוטלר כדי ללמוד תורה אצל חותנו הרב איסר זלמן מלצר בירושלים. למד בישיבת חברון בירושלים.